અમદાવાદ: શહેરમાં બેફામ સ્પીડે કાર ચલાવી અકસ્માત સર્જાવાનાં બનાવો થંભવાનું નામ નથી લેતા. અાજે વહેલી સવારે ગુજરાત યુનિવર્સિટી નજીક અાવેલા દાદા સાહેબ પગલાં પાસે બેફામ સ્પીડે અાવેલા અેક ઇનોવા કારના ચાલકે કાર પરથી કાબૂ ગુમાવી કારને ડિવાઈડર પરથી કૂદાવી સામે અાવતી BRTS બસમાં ઘૂસાડી દીધી હતી. જો કે કારચાલકના જણાવ્યા મુજબ કારનું ટાયર ફાટી જતા કાર ડિવાઈડર કૂદી સામેથી અાવતી બસને ટકરાઈ હતી. બી ડિવિઝન ટ્રાફિક પોલીસે ગુનો નોંધી તપાસ હાથ ધરી છે.